ddrg/super_eurlex huggingface dataset:
DA Den Europæiske Unions Tidende C 260/8

Domstolens dom (Anden Afdeling) af 18. juli 2013 — Deutsche Umwelthilfe eV mod Forbundsrepublikken Tyskland (anmodning om præjudiciel afgørelse fra Verwaltungsgericht Berlin — Tyskland)

(Sag C-515/11) (1)

(Offentlig adgang til miljøoplysninger - direktiv 2003/4/EF - medlemsstaters kompetence til at udelukke de organer, der udøver lovgivende myndighed, fra det i dette direktiv fastsatte begreb »offentlige myndigheder« - grænser)

2013/C 260/13

Processprog: tysk

Den forelæggende ret

Verwaltungsgericht Berlin

Parter i hovedsagen

Sagsøger: Deutsche Umwelthilfe eV

Sagsøgt: Forbundsrepublikken Tyskland

Sagens genstand

Anmodning om præjudiciel afgørelse — Verwaltungsgericht Berlin — fortolkning af artikel 2, nr. 2), i Europa-Parlamentets og Rådets direktiv 2003/4/EF af 28. januar 2003 om offentlig adgang til miljøoplysninger og om ophævelse af Rådets direktiv 90/313/EØF (EFT L 41, s. 26) — de offentlige myndigheders forpligtelse til at stille miljøoplysninger, som de er i besiddelse af, til rådighed for enhver informationssøgende — nationale retsforskrifter som fritager de øverste forbundsmyndigheder fra informationsforpligtelsen, for så vidt som de handler inden for rammene af lovgivningsproceduren — grænser for medlemsstaternes kompetence til at udelukke organer, som udøver lovgivende myndighed, fra begrebet »offentlige myndigheder« som fastsat i direktiv 2003/4/EF

Konklusion

Artikel 2, nr. 2), andet afsnit, første punktum, i Europa-Parlamentets og Rådets direktiv 2003/4/EF af 28. januar 2003 om offentlig adgang til miljøoplysninger og om ophævelse af Rådets direktiv 90/313/EØF skal fortolkes således, at medlemsstaternes mulighed i medfør af denne bestemmelse for ikke at anse »organer eller institutioner, når de udøver […] lovgivende myndighed«, for offentlige myndigheder, der er forpligtet til at give adgang til de miljøoplysninger, som er i deres besiddelse, ikke kan vedrøre ministerier, når de udarbejder og vedtager trinlavere retsregler end en lov.

(1) EUT C 32 af 4.2.2012.
DA Den Europæiske Unions Tidende C 260/9

Domstolens dom (Fjerde Afdeling) af 18. juli 2013 — New Yorker SHK Jeans GmbH & Co. KG, tidligere New Yorker SHK Jeans GmbH mod Kontoret for Harmonisering i det Indre Marked (Varemærker og Design), Vallis K.-Vallis A. & Co. OE

(Sag C-621/11 P) (1)

(Appel - ansøgning om registrering af EF-ordmærket FISHBONE - indsigelsessag - det ældre nationale figurmærke FISHBONE BEACHWEAR - reel brug af det ældre varemærke - hensyntagen til yderligere beviser, som ikke er fremlagt inden for den fastsatte frist - forordning (EF) nr. 207/2009 - artikel 42, stk. 2 og 3, og artikel 76, stk. 2 - forordning (EF) nr. 2868/95 - regel 22, stk. 2)

2013/C 260/16

Processprog: engelsk

Parter

Appellant: New York SHK Jeans GmbH & Co. KG, tidligere New Yorker SHK Jeans GmbH (ved Rechtsanwalt V. Spitz)

De andre parter i sagen: Kontoret for Harmonisering i det Indre Marked (Varemærker og Design) (KHIM) (ved P. Geroulakos, som befuldmægtiget) og Vallis K.-Vallis A. & Co. OE

Sagens genstand

Appel af dom afsagt af Retten (Sjette Afdeling) den 29. september 2011 i sag T-415/09, New Yorker SHK Jeans mod KHIM, hvorved Retten frifandt Harmoniseringskontoret i et annullationssøgsmål indledt af ansøgeren om ordmærket »FISHBONE« for varer i klasse 18 og 25, til prøvelse af afgørelse truffet den 30. juli 2009 af Første Appelkammer ved Kontoret for Harmonisering i det Indre Marked (Varemærker og Design) (KHIM) (sag R 1051/2008-1) vedrørende delvist afslag på klagen over indsigelsesafdelingens afgørelse, hvorved denne delvist afslog registrering af det nævnte varemærke i forbindelse med en indsigelse rejst af indehaveren af det nationale mærke »FISHBONE BEACHWEAR« for varer i klasse 25, samt af det nationale erhvervsmæssigt anvendte tegn »Fishbone« — reel brug af det ældre varemærke — hensyntagen til yderligere beviser

Konklusion

1) Appellen forkastes.

2) New Yorker SHK Jeans GmbH & Co. KG betaler sagens omkostninger.

(1) EUT C 25 af 28.1.2012.
3)

Et patent, der er opnået på grundlag af en ansøgning om patent på opfindelsen såvel af metoden for fremstillingen af et farmaceutisk produkt som af selve det farmaceutiske produkt, men som er udstedt alene for den pågældende metode for fremstillingen, skal ikke fra tidspunktet for ikrafttrædelsen af aftalen om handelsrelaterede intellektuelle ejendomsrettigheder anses for at omfatte opfindelsen af det nævnte farmaceutiske produkt på grundlag af reglerne i denne aftales artikel 27 og 70.
DA Den Europæiske Unions Tidende C 252/7

Domstolens dom (Første Afdeling) af 11. juli 2013 — Gábor Csonka, Tibor Isztli, Dávid Juhász, János Kiss og Csaba Szontág mod Magyar Állam (anmodning om præjudiciel afgørelse fra Fővárosi Törvényszék — Ungarn)

(Sag C-409/11) (1)

(Kørsel med motorkøretøjer - ansvarsforsikring - direktiv 72/166/EØF - artikel 3, stk. 1 - direktiv 84/5/EØF - artikel 1, stk. 4, første afsnit - forsikringsgiverens insolvens - manglende intervention fra erstatningsorganet)

2013/C 252/09

Processprog: ungarsk

Den forelæggende ret

Fővárosi Törvényszék

Parter i hovedsagen

Sagsøgere: Gábor Csonka, Tibor Isztli, Dávid Juhász, János Kiss og Csaba Szontág

Sagsøgt: Magyar Állam

Sagens genstand

Anmodning om præjudiciel afgørelse — Fővárosi Bíróság — fortolkning af Rådets direktiv 72/11/EØF af 24. april 1972 Rådets direktiv 72/166/EØF af 24. april 1972 om indbyrdes tilnærmelse af medlemsstaternes lovgivning om ansvarsforsikring for motorkøretøjer og kontrollen med forsikringspligtens overholdelse (EFT 1972 II, s. 45) — pligten for en medlemsstat til at træffe de nødvendige foranstaltninger, for at sikre, at alle aftaler om obligatorisk ansvarsforsikring omfatter hele Fællesskabets område — tilbagetrækning af driftstilladelsen for et bilforsikringsselskab som for de personer, der havde indgået aftaler med dette forsikringsselskab, indebar en pligt til personligt og med egne midler at betale skadeserstatning — statens ansvar i tilfælde af fejlagtig gennemførelse af et direktiv

Konklusion

Artikel 3, stk. 1, i Rådets direktiv 72/166/EØF af 24. april 1972 om indbyrdes tilnærmelse af medlemsstaternes lovgivning om ansvarsforsikring for motorkøretøjer og kontrollen med forsikringspligtens overholdelse, som ændret ved Europa-Parlamentets og Rådets direktiv 2005/14/EF af 11. maj 2005, sammenholdt med artikel 1, stk. 4, i Rådets andet direktiv 84/5/EØF af 30. december 1983 om indbyrdes tilnærmelse af medlemsstaternes lovgivning om ansvarsforsikring for motorkøretøjer, som ændret ved direktiv 2005/14, skal fortolkes således, at den blandt de forpligtelser, som pålægges medlemsstaterne ved denne bestemmelse, ikke inkluderer forpligtelsen til at oprette et organ, der sikrer erstatning til de personer, som bliver ramt af trafikulykker, i det tilfælde, hvor de personer, der er ansvarlige for skaderne, havde tegnet en forsikring, som dækkede deres erstatningsansvar for motorkøretøjerne, men forsikringsgiveren i mellemtiden er blevet insolvent.

(1) EUT C 347 af 26.11.2011.
DA Den Europæiske Unions Tidende C 252/11

Domstolens dom (Første Afdeling) af 6. juni 2013 — Bundeswettbewerbsbehörde mod Donau Chemie AG, Donauchem GmbH, DC Druck-Chemie Süd GmbH & Co KG, Brenntag Austria Holding GmbH, Brenntag CEE GmbH, ASK Chemicals GmbH, tidligere Ashland-Südchemie-Kernfest GmbH og ASK Chemicals Austria GmbH tidligere Ashland Südchemie Hantos GmbH (anmodning om præjudiciel afgørelse fra Oberlandesgericht Wien — Østrig)

(Sag C-536/11) (1)

(Konkurrence - aktindsigt - retssag om bøder for en overtrædelse af artikel 101 TEUF - andre virksomheder, der ønsker at anlægge en erstatningssag - national lovgivning, der gør aktindsigt betinget af samtykke fra alle parterne i proceduren - effektivitetsprincippet)

2013/C 252/16

Processprog: tysk

Den forelæggende ret

Oberlandesgericht Wien

Parter i hovedsagen

Sagsøger: Bundeswettbewerbsbehörde

Sagsøgte: Donau Chemie AG, Donauchem GmbH, DC Druck-Chemie Süd GmbH & Co KG, Brenntag Austria Holding GmbH, Brenntag CEE GmbH, ASK Chemicals GmbH, tidligere Ashland-Südchemie-Kernfest GmbH og ASK Chemicals Austria GmbH tidligere Ashland Südchemie Hantos GmbH

Procesdeltagere: Bundeskartellanwalt og Verband Druck & Medientechnik

Sagens genstand

Anmodning om præjudiciel afgørelse — Oberlandesgericht Wien — fortolkning af EU-retlige kartelbestemmelser — aktindsigt — national lovgivning, hvorefter aktindsigt til tredjemænd i konkurrencesager under den administrative procedure kræver samtykke fra alle sagens parter uden mulighed for at foretage en afvejning af alle de foreliggende interesser, mens der foretages en sådan afvejning for aktindsigt i sammenlignelige civilretlige og strafferetlige sager

Konklusion

EU-retten, navnlig effektivitetsprincippet, er til hinder for en bestemmelse i national ret, ifølge hvilken aktindsigt i dokumenter, der indgår i sagsakterne til en national procedure vedrørende anvendelsen af artikel 101 TEUF, herunder dokumenter, der er blevet meddelt inden for rammerne af et samarbejdsprogram, for tredjemand, der ikke er part i denne procedure, og som ønsker at anlægge erstatningssøgsmål mod deltagerne i et kartel, er betinget af samtykke fra alle parterne i proceduren, uden at de nationale retter er tillagt nogen mulighed for at foretage en afvejning af de foreliggende interesser.

(1) EUT C 13 af 14.1.2012.
DA Den Europæiske Unions Tidende C 252/7

Domstolens dom (Første Afdeling) af 11. juli 2013 — Europa-Kommissionen mod Storhertugdømmet Luxembourg

(Sag C-412/11) (1)

(Traktatbrud - transport - udvikling af Fællesskabets jernbaner - direktiv 91/440/EF - artikel 6, stk. 3, og bilag II - direktiv 2001/14/EF - artikel 14, stk. 2 - uafhængighed for det organ, hvortil udøvelsen af de væsentlige funktioner er overdraget)

2013/C 252/10

Processprog: fransk

Parter

Sagsøger: Europa-Kommissionen (ved J.-P. Keppenne og H. Støvlbæk, som befuldmægtigede)

Sagsøgt: Storhertugdømmet Luxembourg (ved C. Schiltz, som befuldmægtiget)

Sagens genstand

Traktatbrud — manglende vedtagelse inden for den fastsatte frist af alle de bestemmelser, som er nødvendige for at efterkomme artikel 6, stk. 3, i og bilag II til Rådets direktiv 91/440/EØF af 29. juli 1991 om udvikling af Fællesskabets jernbaner (EFT L 237, s. 25), som ændret ved direktiv 2001/12/EF (EFT L 75, s. 1), og artikel 14, stk. 2, i Europa-Parlamentets og Rådets direktiv 2001/14/EF af 26. februar 2001 om tildeling af jernbaneinfrastrukturkapacitet og opkrævning af afgifter for brug af jernbaneinfrastruktur samt sikkerhedscertificering (EFT L 75, s. 29) — manglende sikring af væsentlige funktioners uafhængighed

Konklusion

1) Storhertugdømmet Luxembourg frifindes.

2) Europa-Kommissionen betaler sagens omkostninger.

(1) EUT C 298 af 8.10.2011.
DA Den Europæiske Unions Tidende C 252/9

Domstolens dom (Tredje Afdeling) af 11. juli 2013 — Team Relocations NV, Amertranseuro International Holdings Ltd, Trans Euro Ltd og Team Relocations Ltd mod Europa-Kommissionen

(Sag C-444/11 P) (1)

(Appel - konkurrence - karteller - artikel 81 EF og EØS-aftalens artikel 53 - det belgiske marked for internationale flyttetjenester - direkte og indirekte prisfastsættelse, opdeling af markedet og manipulation med udbudsprocedurerne - en enkelt, vedvarende overtrædelse - tilregnelse - retningslinjerne for beregning af bøder (2006) - salgsværdi - begreb - procentsats - supplerende beløb - formildende omstændigheder - begrundelsespligt - tilregnelse af moderselskabets ulovlige adfærd - forordning (EF) nr. 1/2003 - artikel 23, stk. 2 - loft på 10 % af omsætningen - proportionalitet)

2013/C 252/14

Processprog: engelsk

Parter

Appellanter: Team Relocations NV (ved avocaten H. Gilliams, J. Bocken og L. Gyselen), Amertranseuro International Holdings Ltd, Trans Euro Ltd og Team Relocations Ltd

Den anden part i appelsagen: Europa-Kommissionen (ved A. Bouquet, N. von Lingen og A. Antoniadis, som befuldmægtigede)

Sagens genstand

Appel af dom afsagt af Retten (Ottende Afdeling) den 16. juni 2011 i forenede sager T-204/08 og T-212/08, Team Relocations NV m.fl. mod Kommissionen, hvorved Retten frifandt Kommissionen i en sag om delvis annullation af Kommissionens beslutning K(2008) 926 endelig af 11. marts 2008 om en procedure i henhold til artikel 81 EF og EØS-aftalens artikel 53 (sag COMP/38.543 — Internationale flyttetjenesteydelser) vedrørende et kartel på det belgiske marked for internationale flyttetjenesteydelser om direkte og indirekte prisfastsættelse, opdeling af markedet og manipulation med udbudsprocedurerne, samt påstand om annullation af den bøde, der er pålagt sagsøgeren, eller subsidiært nedsættelse af denne

Konklusion

1) Appellen forkastes.

2) Team Relocations NV, Amertranseuro International Holdings Ltd, Trans Euro Ltd og Team Relocations Ltd betaler sagens omkostninger in solidum.

(1) EUT C 347 af 26.11.2011.
DA Den Europæiske Unions Tidende C 252/8

Domstolens dom (Tredje Afdeling) af 11. juli 2013 — Ziegler SA mod Kommissionen

(Sag C-439/11 P) (1)

(Appel - konkurrence - karteller - artikel 81 EF og EØS-aftalens artikel 53 - markedet for internationale flyttetjenester i Belgien - retningslinjerne vedrørende påvirkning af handelen mellem medlemsstaterne - juridisk værdi - forpligtelse til at afgrænse det relevante marked - rækkevidde - ret til en retfærdig rettergang - princippet om god forvaltningsskik - Kommissionens objektive upartiskhed - retningslinjerne for beregning af bøder (2006) - procentsats af afsætningens værdi - begrundelsespligt - nedsættelse af bøden på grund af manglende betalingsevne eller sagens særlige art - ligebehandling)

2013/C 252/12

Processprog: fransk

Parter

Appellant: Ziegler SA (ved avocats J.-F. Bellis, M. Favart og A. Bailleux)

Den anden part i appelsagen: Europa-Kommissionen (ved A. Bouquet og N. von Lingen, som befuldmægtigede)

Sagens genstand

Appel af dom afsagt af Retten (Ottende Afdeling) den 16. juni 2011 i sag T-199/08, Ziegler mod Kommissionen, hvorved Retten frifandt Kommissionen i et søgsmål med påstand om annullation af Kommissionens beslutning K(2008) 926 endelig af 11. marts 2008, om en procedure efter artikel 81 [EF] og EØS-aftalens artikel 53 (sag COMP/38.543 — Internationale flyttetjenesteydelser) — konkurrence — kartel — retlige fejl — mærkbar påvirkning af samhandelen mellem medlemsstater — bøde — tilsidesættelse af retten til en retfærdig rettergang og af lighedsprincippet og princippet om forbud mod forskelsbehandling

Konklusion

1) Appellen forkastes.

2) Ziegler SA betaler sagens omkostninger.

(1) EUT C 347 af 26.11.2011.
DA Den Europæiske Unions Tidende C 252/11

Domstolens dom (Fjerde Afdeling) af 11. juli 2013 –Den Franske Republik mod Europa-Kommissionen og Det Forenede Kongerige Storbritannien og Nordirland

(Sag C-601/11 P) (1)

(Appel - annullationssøgsmål - beskyttelse mod transmissible spongiforme encephalopatier - forordning (EF) nr. 746/2008 - forordning, der tillader foranstaltninger vedrørende overvågning og udryddelse, som er mindre indgribende end de tidligere fastsatte - forsigtighedsprincippet - beskyttelsesniveauet for menneskers sundhed - nye oplysninger, der kan ændre opfattelsen af risikoen - manglende begrundelse - urigtig gengivelse af faktiske omstændigheder - retlig fejl)

2013/C 252/17

Processprog: fransk

Parter

Appellant: Den Franske Republik (ved E. Belliard, C. Candat, R. Loosli-Surrans, G. de Bergues og S. Menez, som befuldmægtigede)

De andre parter i appelsagen: Europa-Kommissionen (ved F. Jimeno Fernández og D. Bianchi, som befuldmægtigede) og Det Forenede Kongerige Storbritannien og Nordirland

Sagens genstand

Appel af dom afsagt af Retten (Tredje Udvidede Afdeling) den 9. september 2011 i sag T-257/07, Frankrig mod Kommissionen, hvorved Retten frifandt Kommissionen for en påstand om annullation af Kommissionens forordning (EF) nr. 746/2008 af 17. juni 2008 om ændring af bilag VII til Europa-Parlamentets og Rådets forordning (EF) nr. 999/2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier (EUT L 202, s. 11), for så vidt som den tillader mindre indgribende overvågnings- og udryddelsesforanstaltninger end dem, der tidligere gjaldt for fåre- og gedeflokke — manglende begrundelse — urigtig gengivelse af faktiske omstændigheder — urigtig retlig kvalifikation af de faktiske omstændigheder — tilsidesættelse af forsigtighedsprincippet

Konklusion

1) Appellen forkastes.

2) Den Franske Republik betaler sagens omkostninger.

(1) EUT C 80 af 17.3.2012.
DA Den Europæiske Unions Tidende C 252/8

Domstolens dom (Tredje Afdeling) af 11. juli 2013 — Gosselin Group NV mod Europa-Kommissionen og Stichting Administratiekantoor Portielje

(Sag C-429/11 P) (1)

(Appel - konkurrence - karteller - artikel 81 EF og EØS-aftalens artikel 53 - det belgiske marked for internationale flyttetjenester - direkte og indirekte prisfastsættelse, opdeling af markedet og manipulation med udbudsprocedurerne - kvalificering - konkurrencebegrænsende formål - begrundelsespligt - retningslinjerne vedrørende påvirkning af handelen mellem medlemsstaterne - retlig værdi - forpligtelse til at afgrænse det relevante marked - rækkevidde - retningslinjerne for beregning af bøder (2006) - procentsats af afsætningens værdi - overtrædelsens grovhed - formildende omstændigheder - begrundelsespligt - forordning (EF) nr. 1/2003 - artikel 25 - forældelse - gentagen overtrædelse)

2013/C 252/11

Processprog: nederlandsk

Parter

Appellant: Gosselin Group NV (ved avocaten F. Wijckmans, H. Burez og S. De Keer)

De andre parter i appelsagen: Europa-Kommissionen (ved A. Bouquet og F. Ronkes Agerbeek, som befuldmægtigede) og Stichting Administratiekantoor Portielje)

Sagens genstand

Appel af dom afsagt af Retten (Ottende Afdeling) den 16. juni 2011, forenede sager T-208/08 og T-209/08, Gosselin Group og Stichting Administratiekantoor Portielje mod Kommissionen, hvorved Retten i sag T-208/08 annullerede Kommissionens beslutning K(2008) 926 endelig af 11. marts 2008 om en procedure vedrørende anvendelse af artikel 81 [EF] og EØS-aftalens artikel 53 (sag COMP/38.543 — Internationale flyttetjenesteydelser), for så vidt som den fastslog, at Gosselin Group NV deltog i en overtrædelse af artikel 81, stk. 1, EF i perioden fra den 30. oktober 1993 til den 14. november 1996, og i sag T-209/08 annullerede beslutning K(2008) 926, som ændret ved beslutning K(2009) 5810, for så vidt angår Stichting Administratiekantoor Portielje

Konklusion

1) Appellen forkastes.

2) Gosselin Group NV betaler sagens omkostninger.

(1) EUT C 331 af 12.11.2011.
1)

Den Italienske Republik har tilsidesat sin forpligtelse til korrekt og fuldstændigt at gennemføre artikel 5 i Rådets direktiv 2000/78/EF af 27. november 2000 om generelle rammebestemmelser om ligebehandling med hensyn til beskæftigelse og erhverv, idet den ikke har indført en forpligtelse for alle arbejdsgivere til at indføre rimelige tilpasninger, der er hensigtsmæssige i betragtning af de konkrete behov for alle handicappede.
DA Den Europæiske Unions Tidende C 245/2

Domstolens dom (Tredje Afdeling) af 4. juli 2013 — Europa-Kommissionen mod Aalberts Industries NV, Comap SA, tidligere Aquatis France SAS og Simplex Armaturen + Fittings GmbH & Co. KG

(Sag C-287/11 P) (1)

(Appel - karteller - europæisk marked - sektoren for kobberfittings og fittings af kobberlegeringer - Kommissionens beslutning - konstatering af en overtrædelse af artikel 101 TEUF - bøder - samlet, kompleks og vedvarende overtrædelse - overtrædelsens ophør - visse deltageres fortsættelse af overtrædelsen - tilbagefald)

2013/C 245/02

Processprog: engelsk

Parter

Appellant: Europa-Kommissionen (ved F. Castillo de la Torre, V. Bottka og R. Sauer, som befuldmægtigede)

De andre parter i appelsagen: Aalberts Industries NV, Comap SA, tidligere Aquatis France SAS og Simplex Armaturen + Fittings GmbH & Co. KG (ved advocaat R. Wesseling)

Sagens genstand

Appel af dom afsagt af Retten (Ottende Afdeling) den 24. marts 2011 i sag T-385/06, Aalberts Industries m.fl. mod Kommissionen, hvorved Retten delvis annullerede Kommissionens afgørelse K(2006) 4180 endelig af 20. september 2006 om en procedure i henhold til artikel 81 EF og EØS-aftalens artikel 53 (sag meddelt under COMP/F-1/38.121 — Fittings), angående et kartel vedrørende fastsættelse af priser og prisnedslag samt rabatter, vedtagelse af gennemførelsesmekanismer til indførelse af prisforhøjelser, tildeling af kunder og udveksling af handelsmæssige oplysninger på det europæiske marked for fittings af kobber, navnlig i kobberlegeringer, samt, subsidiært, nedsættelse af den bøde, som sagsøgerne er blevet pålagt

Konklusion

1) Appellen forkastes.

2) Det er ikke fornødent at tage stilling til kontraappellen.

3) Europa-Kommissionen betaler sagens omkostninger.

(1) EUT C 238 af 13.8.2011.
DA Den Europæiske Unions Tidende C 245/3

Domstolens dom (Første Afdeling) af 4. juli 2013 — Argenta Spaarbank NV mod Belgische Staat (anmodning om præjudiciel afgørelse fra Rechtbank van eerste aanleg te Antwerpen — Belgien)

(Sag C-350/11) (1)

(Skattelovgivning - selskabsskat - fradrag for risikovillig kapital - fiktive renter - reduktion af det fradragsberettigede beløb for selskaber, der i udlandet råder over driftssteder, som genererer indkomst, der på grund af dobbeltbeskatningsoverenskomster er fritaget for beskatning)

2013/C 245/04

Processprog: nederlandsk

Den forelæggende ret

Rechtbank van eerste aanleg te Antwerpen

Parter i hovedsagen

Sagsøger: Argenta Spaarbank NV

Sagsøgt: Belgische Staat

Sagens genstand

Anmodning om præjudiciel afgørelse — Rechtbank van eerste aanleg te Antwerpen — fortolkning af artikel 49 TEUF — skattelovgivning — selskabsskat — fradrag for risikovillig kapital (»fiktive renter«) — reduktion af det fradragsberettigede beløb for selskaber med udenlandske driftssteder, der har indkomst, der i henhold til en dobbeltbeskatningsoverenskomst fritages fra skat

Konklusion

Artikel 49 TEUF skal fortolkes således, at den er til hinder for en national lovgivning, hvorefter der ved beregningen af et fradrag, der tildeles et selskab, som er fuldt skattepligtigt i en medlemsstat, ikke tages hensyn til nettoværdien af aktiverne i et fast driftssted, der er beliggende i en anden medlemsstat, når overskuddet fra nævnte driftssted i henhold til en dobbeltbeskatningsoverenskomst ikke kan beskattes i den første medlemsstat, skønt der i denne henseende tages hensyn til aktiver, som er knyttet til et driftssted, der er beliggende i denne første medlemsstat.

(1) EUT C 282 af 24.9.2011.